da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da fi eo en en da da da da fr da fr fr en en da da da en da da sv da da en tr da da en da da da et da ro da da da fr da da da da da da en da da sv da da sv da da da da en da da da da da da da da da da en da da da da da da da da da da fr da da da da da da da da sv da da da da da da da da da da da da en da da en da da da da da da da en nb da nl da da da da da da da da da da ru nb ru da es fr da da da da sv pl it en ceb nb ru it en ceb nb fr it en ceb nb ru da da da fr da it da da da da sv fr en da da it da da da da sv fr en da en en en da fr da fr es da da en en da de de en nn da en da de de da da en en nl da da da de da de sv da ro da en da da da fi en da da nn en de en en en en en fr en en en es en en es da da en da da
Hvad er Orap®? - Find information på Medicin.dk
Orap® bruges til behandling af
Psykiske lidelser er sygdomme som så meget andet, men det er ikke altid nemt at spotte patienten.
Orap® er et middel mod psykoser. Lavdosismiddel.
Orap® anvendes til behandling af psykoser samt tilfælde af ukontrollerede muskelbevægelser som fx sygdommen Huntingtons chorea.
Dosis er individuel og afhænger af sygdommens art og sværhedsgrad.
Begyndelsesdosis. Sædvanligvis 1-2 mg 1 gang i døgnet.
Vedligeholdelsesdosis. Sædvanligvis 2-6 mg 1 gang i døgnet. Højeste dosis er 20 mg i døgnet.
Ved doser på 4 mg i døgnet eller derover bør funktionen af det enzym i leveren, der er med til at nedbryde Orap®, testes. Hos en del af befolkningen er funktionen af dette enzym nedsat, og i disse tilfælde bør højeste dosis være 4 mg i døgnet, og evt. øgning af dosis bør kun ske med 14 dages intervaller.
Flere end 10 ud af 100 personer får bivirkningen.
Forstoppelse, Mundtørhed, Opkastning, Øget spytdannelse.
Bivirkninger fra bevægeapparatet  (herunder ufrivillige bevægelser), Motorisk uro, Rysten, Hovedpine.
Depression, Uro og rastløshed, Rastløshed, Søvnløshed.
Øget mængde af hormonet prolaktin i blodet.
Lav legemstemperatur, Malignt neuroleptikasyndrom - alvorlig tilstand med bl.a. feber og bevidsthedssløring, Pludselig død.
Forandringer i hjernens elektriske aktivitet, Påvirkning af ekg  (herunder forlænget QT-interval*), Sukker i urinen.
For lidt natrium i blodet, Forhøjet blodsukker  (ved diabetes).
Udvikling af bryster hos mænd, Mælkeflåd, Nedsat sexlyst.
* Forlænget QT-interval er en særlig type forstyrrelse af hjerterytmen, som i enkelte tilfælde kan føre til pludselig død.
Blodprop i de dybe vener er forekommet ved behandling med midler mod psykoser.
Malignt neuroleptikasyndrom er set. Dette er en alvorlig tilstand med feber, bevidsthedssløring og flere af de ovennævnte bivirkninger. Denne tilstand kræver øjeblikkelig lægehjælp.
Ufrivillige bevægelser forekommer oftest ved langtidsbehandling. Disse vil normalt svinde efter ophør med midlet, hos enkelte er de dog vedvarende.
Læs generelt om bivirkninger
Bør ikke anvendes ved:
Alvorligere hjertesygdomme, herunder hvis man selv eller nogle i ens familie har lidt af visse former for hjerterytmeforstyrrelser (forlænget QT-interval).
Samtidig anvendelse af lægemidler som giver uregelmæssig hjerterytme (forlænget QT-interval) eller øger risikoen for, at Orap® giver uregelmæssig hjerterytme.
Anvendes med forsigtighed ved:
Øget risiko for hjerneblødning/blodprop i hjernen
Svulst i binyremarven (fæokromocytom)
Øget produktion af hormon fra skjoldbruskkirtlen.
Midlet skal desuden anvendes med forsigtighed til ældre, ved forhøjet tryk i øjet (grøn stær) samt til mænd med forstørret prostata, da vandladningen kan gå helt i stå.
På grund af midlets mulige effekt på hjerterytmen skal man til kontrol hos lægen både før, man starter behandlingen, og i løbet af behandlingen.
Midlet skal anvendes med særlig forsigtighed, hvis man har øget risiko for at udvikle forlænget QT-interval - en særlig type rytmeforstyrrelser i hjertet. Det gælder fx ved for lidt kalium i blodet, langsom puls, forskellige hjertelidelser, samtidig brug af vanddrivende midler samt hvis man er kvinde eller over 65 år.
Hvis man får symptomer på forstyrrelser af hjerterytmen (fx hjertebanken, svimmelhed, besvimelsesanfald), skal man kontakte lægen.
Alkohol forstærker midlets sløvende virkning.
Ved ophør af behandling skal dosis nedsættes gradvis, idet der ved pludseligt ophør kan optræde kvalme, opkastning og søvnløshed.
Der er set større dødelighed end normalt, når man behandler ældre med demens med antipsykotika.
Blodpropper kan ses ved behandling med antipsykotika. Man skal være ekstra opmærksom, hvis man har forhøjet risiko for at få blodpropper.
Antipsykotika og herunder særligt bl.a. Orap®, kan i nogle tilfælde øge mængden af hormonet prolaktin, som har betydning for udviklingen af brystkræft. Hvis man er i behandling for brystkræft, skal midlet anvendes med forsigtighed.
Forsigtighed ved dårligt fungerende lever.
Brug af anden medicin
Det er vigtigt at informere lægen om alle de lægemidler, du tager.
Må ikke bruges samtidig med midler, der kan medføre forlænget QT-interval - en særlig form for rytmeforstyrrelser i hjertet. Det gælder bl.a. visse midler mod hjerterytmeforstyrrelser, visse midler mod psykoser samt flere antibiotika og antidepressiva.
Orap® kan øge virkningen af tricykliske antidepressiva (midler mod depression).
Orap® kan nedsætte virkningen af levodopa (middel mod Parkinsons sygdom).
Orap® må ikke tages, hvis man samtidig er i behandling med paroxetin eller sertralin (midler mod depression).
Bør ikke anvendes pga. manglende viden. Denne tekst afviger fra firmaets godkendte produktinformation (produktresumé).
Læs mere om gravide og medicin
Bør ikke anvendes pga. manglende viden.
Læs mere om ammende og medicin
Må ikke tappes. 3 måneders karantæne efter endt behandling.
Læs mere om bloddonorer og medicin
Virker ved at ændre aktiviteten af flere signalstoffer i hjernen, så overførslen af nerveimpulser i hjernen hæmmes. Midlet har således en beroligende og antipsykotisk virkning uden at virke helbredende.
Den antipsykotiske virkning kan først forventes efter behandling i 1-2 uger, undertiden 1-2 måneder. Virkningen kan vare flere uger, efter at behandlingen er ophørt.
Halveringstiden I blodet (T½) er normalt ca. 55 timer, men op til 150 timer er set.
Tabletter. 1 tablet indeholder 1 mg eller 4 mg (krydskærv) pimozid.
Indigotin (indigocarmin) (E132) : tabletter 4 mg
Jernoxider og jernhydroxider (E172) : tabletter 1 mg, tabletter 1 mg  (2care4) , tabletter 4 mg
Sunset Yellow FCF (Orange yellow S) (E110) : tabletter 1 mg, tabletter 1 mg  (2care4)
Se » indlægsseddel vedr. udseende, evt. farvestoffer og hjælpestoffer i » Parallelimporterede pakninger.
Pakninger, priser, tilskud og udlevering
tabletter 1 mg (kan dosisdisp.)
tabletter 1 mg  (2care4) (kan dosisdisp.)
tabletter 4 mg (kan dosisdisp.)
Læs mere om tilskud
Læs mere om udlevering
Information til sundhedsfaglige om
09.02.2022. Priserne er dog gældende pr. mandag den 19. september 2022
Der kan forekomme forskelle mellem lægemiddelbeskrivelsen og indlægssedlen. Det skyldes, at Medicin.dk kan have suppleret Lægemiddelstyrelsens og medicinproducentens information med andre kilder. Medicin.dk har det fulde ansvar for lægemiddelbeskrivelserne. Indholdet på Medicin.dk – Borger kan ikke erstatte rådgivning eller behandling af en sundhedsprofessionel, (fx læge, farmaceut, sygeplejerske eller farmakonom).
Alder (> 17 år):
Estimeret glomerulær filtrationsrate (eGFR) beregnes ud fra CKD-EPIkrea-formlen uden racekorrektion:
Kvinder ≤ 62 mikromol/liter: 144 x (P-kreatinin/(0,7 x 88,4))-0,329 x 0,993Alder
Kvinder > 62 mikromol/liter: 144 x (P-kreatinin/(0,7 x 88,4))-1,209 x 0,993Alder
Mænd ≤ 80 mikromol/liter: 141 x (P-kreatinin/(0,9 x 88,4))-0,411 x 0,993Alder
Mænd > 80 mikromol/liter: 141 x (P-kreatinin/(0,9 x 88,4))-1,209 x 0,993Alder
Reference: KDIGO: “Clinical Practice Guideline for te Evaluation and Management of Chronic Kidney Disease”.   Kidney International Supplements (2013) 3, viii, januar 2013.
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø